વાહનોમાં પસંદગીના નંબરો મેળવવાનો ક્રેઝ વધતો જાય છે ગોંડલના રાજવી પરિવારના યુવરાજ હિમાંશુસિંહ જાડેજાએ નવી ખરીદેલી મર્સિડીઝ બેન્ઝ કાર માટે પસંદગીનો નંબર મેળવવા રાજકોટ આરટીઓમાં ટેન્ડર ભર્યું હતું. આરટીઓ દ્વારા સિરીઝ જીજે ૩ જેસી માટે પસંદગીના નંબરો માટે ટેન્ડરો મગાવાયાં હતાં. કુલ ર૪૮ ટેન્ડરોમાંથી સૌથી ઊંચું રૂપિયા ૪.પ૦ લાખનું ટેન્ડર ગોંડલના યુવરાજ હિમાંશુસિંહે ૧ નંબર મેળવવા માટે ભર્યું હતું. સૌરાષ્ટ્રમાં કોઈ રાજવીએ કારનો પસંદગીનો નંબર મેળવવા લાખો રૂપિયા ચૂકવ્યા હોય તેવો કદાચ આ પ્રથમ કિસ્સો હશે.